Iktatószám:…….………………………………..

Megállapodás

Támogató Szolgáltatás igénybe vételéről

**1. A megállapodást kötő felek**

A megállapodás létrejött egyrészről az Aranyalma Integrált Szociális Intézmény Fejér Vármegye Kristály Szociális Szolgáltató Központ Polgárdi (8153 Polgárdi, Somlyói út 2/A.) képviseletében Farkas Judit intézményvezető, mint *szolgáltató*,

Név:

Születési neve:

Születési helye, ideje:

Állampolgársága:

Jogállása (bevándorolt, letelepedett, menekült, hontalan):

Anyja neve:

Lakcíme:

Tartózkodási helye:

*valamint az ellátást igénybe vevő törvényes képviselője:*

Név/születési neve:

Gondnokkirendelő határozat száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postacím:

Telefon: e-mail:

személyek között a szociális alapszolgáltatás keretében nyújtott **támogató szolgáltatás** igénybevételéről.

# 2. A megállapodás tárgya

Az intézmény az ellátást igénybe vevő **Aranyalma Integrált Szociális Intézmény Fejér Vármegye Kristály Szociális Szolgáltató Központ Polgárdi** (8153 Polgárdi, Somlyói út 2/a) alatt alapszolgáltatás keretében támogató szolgáltatást biztosít:

* személyi segítés
* személyi szállítás szolgáltatás formájában
* szállításhoz kötődő személyi segítés

**3. Az alapellátás időtartama**

* határozott
* határozatlan.

Határozott idő esetén az ellátás időtartama:

20\_\_\_\_év \_\_\_\_\_ \_\_\_\_\_\_\_\_\_\_\_\_\_\_\_hó\_\_\_\_\_\_napjától   
20\_\_\_\_ év\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hó\_\_\_\_\_napjáig.

Határozatlan idő esetén az ellátás kezdő időpontja: 2023. november 1.

**4. A szolgáltatás biztosítsa**

A támogató szolgálat a szolgáltatást munkanapokon 700 - 1900 óra között biztosítja. A szolgáltatás igénybevétele munkaidőn túl, szabadnapon, munkaszüneti napokon, valamint, a működési engedélyben meghatározott ellátási területén kívülre történő szállítás esetén előzetes egyeztetéssel, az Aranyalma Integrált Szociális Intézmény Fejér Vármegye intézményvezetője előzetes engedélye alapján vehető igénybe.

**5. A nyújtott szolgáltatás tartalma**

A támogató szolgáltatás célja a fogyatékos személyek lakókörnyezetében történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

A támogató szolgálat feladata különösen:

* **gondozás** keretében alapvető higiéniai szükségletek kielégítése, segítségnyújtás a higiéniai feladatok ellátásában, szükség szerint egészségügyi alapellátáshoz jutás segítése, a szakellátáshoz való jutás megszervezése, egészségi és mentális állapot figyelemmel kísérése,
* **készségfejlesztés** keretében fizikai aktivitás megőrzését célzó foglalkozások biztosítása, beilleszkedést segítő magatartásformák kidolgozása,
* **tanácsadás** az igénybe vevő élethelyzetének, szükségletének megfelelő vélemény, javaslat kialakítása, információ átadása speciális felkészültséget igénylő témában, cselekvésre ösztönzés, illetve nem kívánatos magatartás elkerülése céljából,
* **szállítás** alkalmával javak, vagy szolgáltatások eljuttatása az igénybe vevőhöz, vagy az igénybe vető eljuttatása a közszolgáltatások, szolgáltatások, közösségi programok, családi kapcsolatok helyszínére,
* az igénybe vevő lakó- vagy tartózkodási helyén, illetve a szolgáltatás nyújtás helyszínén lelki és fizikai biztonságot szolgáló **felügyelet** biztosítása,
* **gyógypedagógiai segítségnyújtás** a funkciózavarok korrekciója és a rehabilitáció érdekében.
* **háztartási segítségnyújtás** keretében segítségnyújtás a mindennapi életvitelében, személyes környezete rendben tartásában, mindennapi ügyeinek intézésében, valamint személye szükségleteinek kielégítésére szolgáló lehetőségek és eszközök biztosítása,
* egyéni **esetkezelés** a problémák megoldására, erőforrások mozgósítása a kitűzött célok eléréséhez.

**6. Az ellátásért fizetendő térítési díj**

Az ellátásért a szolgáltatást igénybe vevő rendszeres havi jövedelme alapján térítési díjat köteles fizetni, melynek megállapítása a szociális igazgatásról és a szociális ellátásokról szóló 1993. évi III. törvény, a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet, valamint a Szociális és Gyermekvédelmi Főigazgatóság Fejér Vármegyei Kirendeltsége döntése alapján történik.

A szállító szolgáltatás során, a megtett kilométerre alkalmazott számítási módszeralapelve, hogy az azonos útszakaszon együtt szállított ellátottak között az adott útszakasz kilométere megosztásra kerül. A csoportos szállítás esetén kilométerosztással történik a meghatározása.

A fizetendő személyi térítési díj összegéről az intézmény vezetője írásos értesítést küld.

A személyi térítési díj évente felülvizsgálatra kerül és a jövedelemvizsgálat, valamint a mindenkori intézményi térítési díj függvényében változik.

**A személyi térítési díjat az igénybevétel napjától havonta utólag számla ellenében, a tárgyhónapot követő nap 10. napjáig kell befizetni az intézmény Magyar Államkincstárnál vezetett, 1029008-00317416 számú számlájára**.

Ha az ellátást igénybe vevő/törvényes képviselő a személyi térítési díjnak az intézményvezető által megállapított összegét vitatja, illetve annak csökkentését vagy elengedését kéri, az értesítés kézhezvételétől számított nyolc napon belül az intézmény fenntartójához fordulhat jogorvoslattal:

**Szociális és Gyermekvédelmi Főigazgatóság**

**Fejér Vármegyei Kirendeltsége,**

**8000 Székesfehérvár, Piac tér 12-14.**

**6. 1. A térítési díj fizetés elmulasztása esetén követendő eljárás**

Amennyiben a térítési díj fizetésére kötelezett a befizetést elmulasztotta, az intézmény vezetője 15 napos határidő megjelölésével a befizetésre kötelezett személyt írásban felszólítja az elmaradt térítési díj befizetésére. Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi, majd negyedévenként tájékoztatja az intézmény fenntartóját a térítési díj hátralék behajtása, vagy a behajthatatlan hátralék törlése érdekében, illetve tájékoztatja az ellátottat a jogviszony intézmény általi felmondásának lehetőségéről.

# 7. A felek jogai és kötelezettségei

## 7. 1. Az ellátást igénybe vevő/törvényes képviselő tudomásul veszi az intézmény vezetőjének:

* az intézményben biztosított ellátás, szolgáltatás tartalmáról és feltételeiről,
* az intézmény által vezetett, az ellátást igénybe vevőt érintő nyilvántartásokról,
* az ellátást igénybe vevő és hozzátartozói közötti kapcsolattartás rendjéről,
* a panaszjog gyakorlásának módjáról,
* az intézmény belső rendjét és az együttélés szabályairól,
* a fizetendő térítési díjról, a teljesítés feltételeiről, a mulasztás következményeiről,
* az ellátást igénybe vevő jogait és érdekeit képviselő társadalmi szervezetekről, így különösen az ellátottjogi képviselő személyéről és elérhetőségéről szóló tájékoztatását.

7.2. Az ellátást igénybe vevő/törvényes képviselő kijelenti, hogy:

* a tájékoztatóban foglaltakat tudomásul vette és tiszteletben tartja,
* adatokat szolgáltat az intézményben az 1993. évi III. törvény alapján vezetett nyilvántartásokhoz, hozzájárul az elektronikus igénybevevői nyilvántartásba történő jelentéshez, valamint hozzájárul személyes adatai kezeléséhez,
* a szociális ellátás jogosultság feltételeit és a jogosult továbbá a közeli hozzátartozója adataiban beállt változásokat haladéktalanul, de legkésőbb 8 napon belül írásban közli az intézmény vezetőjével.

7. 3. Az érdekképviselet és a panasztétel joga

Az ellátást igénybe vevő vagy törvényes képviselője panasszal élhet a jelen Megállapodásban foglalt, az intézmény részéről fennálló kötelezettségek teljesítésével kapcsolatban, így különösen:

* az intézmény vezetőjének, dolgozóinak szakmai, titoktartási, valamint érték- és vagyonvédelmi kötelezettségeinek megszegése,
* az ellátást igénybe vevő személyiségi jogainak, kapcsolattartási jogának sérelme,
* az ellátás körülményeit érintő kifogások esetén.

A panasz kivizsgálása az Aranyalma Integrált Szociális Intézmény Fejér Vármegye intézményvezetője feladatkörébe tartozik, aki tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézmény vezetője határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül az intézmény fenntartójához (lásd: 6. pont utolsó bekezdése) fordulhat jogorvoslattal.

7.4. Ellátottjogi képviselő

Az ellátottjogi képviselő az ellátást igénybe vevő részére nyújt segítséget jogai gyakorlásában.

Az ellátottjogi képviselő neve: Filotásné Ugrics Katalin

Elérhetősége (Telefon/E- mail): T: +36 20 4899 527

E: [**katalin.ugrics@ijsz.bm.gov.hu**](mailto:katalin.ugrics@ijsz.bm.gov.hu)

**8. A Megállapodás megszűnéséről és megszüntetéséről**

Az intézményi jogviszony megszűnik:

1. az intézmény jogutód nélküli megszűnésével,
2. az ellátott halálával
3. határozott idejű intézményi elhelyezés esetén a megjelölt időtartam lejártával, kivéve, ha az elhelyezés időtartamát meghosszabbítják,
4. jelen megállapodás felmondásával.

A megállapodás megszűnésének feltételei

Jelen megállapodás írásban megszüntethető a felek közös megegyezésével. Az ellátott, illetve törvényes képviselője a megállapodás felmondását írásban, indoklás nélkül kezdeményezheti.

Az intézményvezető a megállapodást felmondással, írásban megszünteti, ha:

1. az ellátott másik intézménybe történő elhelyezése indokolt, vagy további intézményi elhelyezése nem indokolt,
2. az ellátott a házirendet súlyosan megsérti,
3. ha 6 hónapon át folyamatosan térítési díj tartozása áll fenn, és a 6. hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését,
4. az ellátott jogosultsága megszűnik.

Ha a jogosultság jogszabályváltozás miatt szűnik meg, alapszolgáltatás esetén a megállapodást a jogszabályban megjelölt időpont (15 nap) időtartamon belül is fel lehet mondani.

A megállapodás a felek megegyezése szerinti időpontban, ennek hiányában alapszolgáltatás esetén 15 nap, bentlakásos intézmény esetén három hónap felmondási idővel szűnik meg. A megállapodás megszűnése, vagy megszüntetése esetén a felek egymással elszámolnak, mely ügylet kiterjed a fizetendő térítési díjakra, és az esetleges hátralékaira, az átadott és átvett tárgyi eszközök átadására.

Az intézmény vezetője a jogviszony megszűntetéséről írásban értesíti a jogosultat, illetve törvényes képviselőjét. Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához fordulhat jogorvoslattal. Ebben az esetben az ellátást változatlan feltételekkel mindaddig biztosítani kell, amíg a fenntartó, illetve a bíróság jogerős és végrehajtandó határozatot nem hoz.

**9. Záró rendelkezések**

Jelen megállapodásban nem szabályozott kérdésekben a Polgári Törvénykönyv, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

A megállapodás módosítására csak közös megegyezéssel kerülhet sor, ide nem értve a jogszabályváltozás következtében a jelen megállapodás bármely pontját érintő rendelkezés változása, mely szerint a jogszabály-változás következtében a jelenlegi megállapodás bármely pontja helyébe a felek akaratától függetlenül a jogszabály-változással érintett rendelkezés lép.

Alulírottak a jelen megállapodás elolvasása után, mint akaratukat mindenben megegyezőt jóváhagyólag írják alá.

Alulírott kijelentem, hogy a megállapodás egy példányát átvettem, és a benne foglaltakat tudomásul vettem.

**Polgárdi, 2023. október 31.**

**elláttást igénybe vevő törvényes képviselő**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**a szolgáltatást nyújtó intézmény Intézményvezető**

**vezetője**